Η Κόρωνος βρίσκεται στο ορεινό βόρειο τμήμα του νησιού και μαζί με την Απείρανθο (η οποία απέχει 15λεπτά οδήγηση) είναι τα δύο πιο γραφικά χωριά της Νάξου με πανέμορφα σοκάκια και μαγαζάκια για φαγητό και καφέ. Χρειάζονται περίπου 45 λεπτά είτε για την Χώρα είτε για τις δυτικές παραλίες, όμως το χωριό πραγματικά σε αποζημειώνει. Όσον αφορά το ίδιο το σπίτι αυτό βρίσκεται σε ιδανικό σημείο με ελάχιστο περπάτημα από το χώρο στάθμευσης, πολύ κοντά στα ταβερνάκια και με εξαιρετική θέα στο μεγαλύτερο μέρος του χωριού. Είναι επίσης πολύ δροσερό. Η διαμονή μας εκεί έκανε τις διακοπές μας στη Νάξο πολύ πιο ιδιαίτερες σε σχέση με το να είχαμε επιλέξει κάτι στο παραλιακό και τουριστικά αναπτυγμένο τμήμα του νησιού και ελπίζουμε σίγουρα να επιστρέψουμε! :)